ଇବ୍ରେକ୍ସାଫଙ୍ଗର୍ପ  (ଇଂରାଜୀ: ), ବେପାର ନାମ ବ୍ରେକ୍ସାଫେମ୍, ହେଉଛି ଏକ କବକରୋଧୀ ବା ଆଣ୍ଟିଫଙ୍ଗାଲ ଔଷଧ ଯାହାକି ଯୋନୀପଥ ଇଷ୍ଟ ସଂକ୍ରମଣ ପାଇଁ ବ୍ୟବହୃତ ହୁଏ  । ଋତୁସ୍ରାବ ଆରମ୍ଭ ହେବା ପରେ ଏହା ମହିଳାମାନଙ୍କଠାରେ ବ୍ୟବହୃତ ହୋଇପାରେ । ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ତରଳ ଝାଡ଼ା, ଅଇ, ପେଟ ଯନ୍ତ୍ରଣା ଏବଂ ମୁଣ୍ଡ ବୁଲାଇବା ହୋଇପାରେ । ଗର୍ଭାବସ୍ଥାରେ ବ୍ୟବହାର କଲେ ଶିଶୁର କ୍ଷତି ହୋଇପାରେ । ଏହା ଗ୍ଲୁକାନ ସିନ୍ଥେଜକୁ ଅବରୋଧ କରୁଥିବା ଏକ ଟ୍ରାଇଟରପେନଏଡ କବକରୋଧୀ  (ଆଣ୍ଟିଫଙ୍ଗାଲ) ଯାହା କବକ କୋଷ ପ୍ରାଚୀର ଗଠନକୁ ରୋକିଥାଏ  । ଡାକ୍ତରୀ ବ୍ୟବ‌ହାର ପାଇଁ ଯୁକ୍ତରାଷ୍ଟ୍ରରେ ୨୦୨୧ ମସିହାରେ ଇବ୍ରେକ୍ସାଫଙ୍ଗର୍ପ ଅନୁମୋଦିତ ହୋଇଥିଲା । ଏହା ୟୁରୋପ ବା ଯୁକ୍ତରାଜ୍ୟରେ ୨୦୨୨ ସୁଦ୍ଧା ଅନୁମୋଦିତ ନୁହେଁ ।ଯୁକ୍ତରାଷ୍ଟରେ ଏହାର ଏକ ଚିକିତ୍ସା ଅନୁକ୍ରମ ପିଛା ୨୦୨୨ ମସିହାର ୫୦୦ ଡଲାର ଖର୍ଚ୍ଚ ହେଉଥିଲା ।